Општинско веће општине Медвеђа,на седници одржаној 14. Јула 2022. Године, на основу члана 8 и члана 9 Одлуке о давању у закуп пословног простора ( " Сл. гласник града Лесковца " бр. 37/2016 ), члана 46. Закона о локалној самоуправи ( " Сл. гласник РС " бр.129/2007 и 83/2014 -др. закон , 101/2016-др.закон, 47/2018 и 111/2021 – др. закон ), и члана 66 Статута општине Медвеђа ( " Сл. гласник града Лесковца " бр.9/2019 ), расписује

О Г Л А С

О ДАВАЊУ ПОСЛОВНОГ ПРОСТОРА У ЗАКУП СПРОВОЂЕЊЕМ ПОСТУПКА ЈАВНОГ НАДМЕТАЊА

I Предмет јавног огласа је:

1) пословни простор - " САМОУСЛУГА бр. 1 " у стамбено пословној згради " БОЈАНА " у Медвеђи, ул. Краља Милана бр. 51, површине од 234,00 м², на к.п.бр. 69/5 у КО Медвеђа, који се по листи непокретности бр. 1171 за КО Медвеђа у РГЗ СКН у Медвеђи води као јавна својина општине Медвеђа,

2) пословни простор – тзв. " МЕСАРА " у стамбено пословној згради у Медвеђи, ул. Краља Милана бр. 57, површине од 32,00 м², на к.п.бр. 69/2 у КО Медвеђа, који се по листи непокретности бр. 1171 за КО Медвеђа у РГЗ СКН у Медвеђи води као јавна својина општине Медвеђа,

3) пословни простор - " ПРОДАВНИЦА бр. 33 " у стамбено пословној згради у Медвеђи, ул. Краља Милана бр. 80, површине од 60,00 м², на к.п.бр. 350/2 у КО Медвеђа, који се по листи непокретности бр. 1171 за КО Медвеђа у РГЗ СКН у Медвеђи води као јавна својина општине Медвеђа,

4) пословни простор - " АПОТЕКА " у стамбено пословној згради у Медвеђи, ул. Краља Милана бр. 55, површине од 72,41 м², на к.п.бр. 69/3 у КО Медвеђа, који се по листи непокретности бр. 1171 за КО Медвеђа у РГЗ СКН у Медвеђи води као јавна својина општине Медвеђа,

II Пословни простори из тачке 1 ове Одлуке, дају се у закуп у поступку јавног надметања за обављање делатности у складу са постојећом наменом простора.

Трошкови настали у циљу промене намене пословног простора или промене делатности - адаптација пословног простора, падају на терет закупца.

III Дужина трајања закупа пословног простора је на 5 (пет) година, са могућношћу продужења уговора у складу са важећим прописима.

IV Почетни износ накнаде за коришћење је 282,66 динара/м².

V Рок за предају пријава је 30 (тридесет) дана од дана расписивања огласа, односно почев од 18.07.2022. године до 17.08.2022. године, закључно са 17.08.2022. године.

Јавно надметање обавиће се 25.08.2022. године у сали Скупштине општине Медвеђа са почетком у 10 часова.

VI Поступак јавног надметања по расписаном огласу, спровешће Комисија Општинског већа општине Медвеђа о прибављању, располагању, коришћењу и управљању стварима у јавној својини општине Медвеђа.

VII Учесници огласа дужни су да уз пријаву на оглас доставе доказ о уплаћеном депозиту, а најкасније до рока за подношење пријава, односно до 17.08.2022. године. Депозит у шестомесечном износу висине почетне закупнине за пословни простор, уплаћује се на жиро рачун бр. 840-742152843-59 - Приходи од закупа непокретности, модел 97 позив на број 91-067 и износи,

- за пословни простор - " САМОУСЛУГА бр. 1 " ..........................396.854,64 динара,

- за пословни простор - тзв. " МЕСАРА " ........................................54.270,72 динара,

- за пословни простор - " ПРОДАВНИЦА бр. 33 " ...........................101.757,6 динара,

- за пословни простор тзв. " АПОТЕКА ".........................................122.804,46 динара.

Учеснику на огласу чија пријава није прихваћена, депозит се враћа када одлука Комисије за спровођење огласа постане коначна.

Учеснику на јавном огласу чија је понуда прихваћена као најповољнија, положени депозит биће урачунат у закупнину.

Учесник на јавном огласу чија је понуда прихваћена као најповољнија, губи право на повраћај депозита уколико у року од осам дана од дана пријема позива закуподавца, не закључи уговор о закупу пословног простора.

VIII На основу спроведеног поступка јавног надметања, Комисија доноси одлуку о давању пословног простора у закуп најповољнијем понуђачу.

Општинско веће општине Медвеђа, у року од 8 дана од дана доношења одлуке о давању пословног простора у закуп најповољнијем понуђачу, обавештава све учеснике јавног надметања.

Учесник на јавном огласу има право да поднесе приговор Општинском већу општине Медвеђа у року од 8 дана од дана достављања одлуке из става 1. овог члана.

Одлука Општинског већа општине Медвеђа донета по приговору, је коначна.

IX На основу коначне одлуке Општинског већа општине Медвеђа о давању у закуп пословног простора, Комисија позива изабраног учесника на јавном огласу, да закључи уговор о закупу пословног простора.

Изабрани учесник је дужан, да у року од 8 дана од дана достављања позива из става 1. овог члана, закључи уговор о закупу пословног простора.

Уколико изабрани учесник на јавном огласу не закључи уговор о закупу пословног простора у року из става 2. овог члана, сматраће се да је одустао од понуде.

X Основни критеријум за избор најповољнијег понуђача је висина понуђене закупнине по м² пословног простора.

XI Право учешћа на оглас имају сва правна лица која Комисији доставе документацију, тражену огласом.

XII Пријава по расписаном огласу подноси се у затвореној коверти са назнаком \* Пријава за пословни простор – за локал редни број \_\_\_\_\_\_\_ у Медвеђи не отварај \*.

Уз пријаву се подноси:

Назив и седиште, оверена копија решења о упису радње, односно правног лица у регистар надлежног органа, оверена копија решења о додељеном ПИБ, оверена копија потврде о извршеном евидентирању за ПДВ, уколико је у систему ПДВ, износ закупнине која се нуди, доказ о уплати депозита како је то одређено у тачки 7 Огласа, доказ да је подносилац пријаве, односно понуде измирио закупнину, уколико је био закупац пословног простора, пуномоћје за лице које заступа подносиоца пријаве, односно понуде;

На другој страни коверте, назначава се име, односно назив и адреса подносиоца пријаве и пословни простор за који се подноси пријава.

XIII Оглас ће бити истакнут на огласној табли општине Медвеђа, објављен преко средстава јавног информисања, на сајту општине Медвеђа и на пословном простору који је предмет огласа.

XIV Пословни простор се издаје у закуп у виђеном стању. Заинтересована лица простор могу разгледати у присуству чланова Комисије, радним данима од 12,00 до 13,00 часова.

XV За сва ближа обавештења заинтересовани се могу обратити Комисији о прибављању, располагању, коришћењу и управљању стварима у јавној својини - председнику Стојановић Марку, сваког радног дана од 07:00 до 15:00 часова.

Телефон за контакт 064 8639 172.

ОПШТИНСКО ВЕЋЕ ОПШТИНЕ МЕДВЕЂА

08 Број 06-43/2022/4 од 14. јула 2022. године

ПРЕДСЕДНИК

ОПШТИНСКОГ ВЕЋА

Драган Кулић